《天河曲》
元代·胡奎

天河之水向西流，双星夜夜当南楼。机中细织云锦字，美人不南生远愁。

日夕河边待灵鹊，玉宇高寒露花落。愁心飞绕金井阑，辘轳牵断青丝索。

灵槎一去秋冥冥，白榆千年那得青。天上回波还入海，东西相望心不改。

作者简介：元明间浙江海宁人，字虚白，号斗南老人。明初以儒征，官宁王府教授。有《斗南老人集》。